CELEX: 31973R0428
Language: el
Date: 1973-02-05 00:00:00
Title: Κανονισμός (ΕΟΚ) αριθ. 428/73 του Συμβουλίου της 3ης Φεβρουαρίου 1973 περί εφαρμογής των αποφάσεων αριθ. 5/72 και 4/72 του συμβουλίου συνδέσεως που προβλέπεται από τη συμφωνία συνδέσεως μεταξύ της Ευρωπαϊκής Οικονομικής Κοινότητας και της Τουρκίας

Avis juridique important

|

31973R0428

Κανονισμός (ΕΟΚ) αριθ. 428/73 του Συμβουλίου της 3ης Φεβρουαρίου 1973 περί εφαρμογής των αποφάσεων αριθ. 5/72 και 4/72 του συμβουλίου συνδέσεως που προβλέπεται από τη συμφωνία συνδέσεως μεταξύ της Ευρωπαϊκής Οικονομικής Κοινότητας και της Τουρκίας  

Επίσημη Εφημερίδα αριθ. L 059 της 05/03/1973 σ. 0073 - 0073 Φινλανδική ειδική έκδοση: Κεφάλαιο 2 τόμος 2 σ. 0003  Ελληνική ειδική έκδοση: Κεφάλαιο 02 τόμος 1 σ. 0180  Σουηδική ειδική έκδοση: Κεφάλαιο 2 τόμος 2 σ. 0003  Ισπανική ειδική έκδοση: Κεφάλαιο 02 τόμος 2 σ. 0003  Πορτογαλική ειδική έκδοση : Κεφάλαιο 02 τόμος 2 σ. 0003 

ΚΑΝΟΝΙΣΜΟΣ (ΕΟΚ) αριθ. 428/73 ΤΟΥ ΣΥΜΒΟΥΛΙΟΥ της 3ης Φεβρουαρίου 1973 περί εφαρμογής των αποφάσεων αριθ. 5/72 και 4/72 του Συμβουλίου συνδέσεως που προβλέπεται από τη συμφωνία συνδέσεως μεταξύ της Ευρωπαϊκής Οικονομικής Κοινότητος και της ΤουρκίαςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,  την πρόταση της Επιτροπής,  Εκτιμώντας:  ότι η συμφωνία συνδέσεως μεταξύ της Ευρωπαϊκής Οικονομικής Κοινότητος και της Τουρκίας (1) που υπεγράφη στις 12 Σεπτεμβρίου 1963 ισχύει από 1ης Δεκεμβρίου 1964- ότι βάσει του προσωρινού πρωτοκόλλου που προσαρτάται στη συμφωνία αυτή, υπεγράφη στις 23 Νοεμβρίου 1970 πρόσθετο πρωτόκολλο- ότι το πρωτόκολλο αυτό άρχισε να ισχύει την 1η Ιανουαρίου 1973- ότι δυνάμει του άρθρου 4 του προσθέτου πρωτοκόλλου το Συμβούλιο συνδέσεως εξέδωσε την 1η Δεκεμβρίου 1972 την απόφαση αριθ. 5/72 περί των μεθόδων διοικητικής συνεργασίας για την εφαρμογή των άρθρων 2 και 3 του προσθέτου πρωτοκόλλου- ότι δυνάμει του άρθρου 16 του παραρτήματος αριθ. 6 του εν λόγω πρωτοκόλλου το Συμβούλιο συνδέσεως εξέδωσε στις 29 Δεκεμβρίου 1972 την απόφαση αριθ. 4/72 περί καθορισμού της εννοίας "καταγόμενα προϊόντα" Τουρκίας για την εφαρμογή των διατάξεων του  παραρτήματος 6 κεφάλαιο I του ανωτέρω πρωτοκόλλου- ότι είναι αναγκαίο να ληφθούν τα μέτρα τα οποία συνεπάγεται η εκτέλεση των αποφάσεων αυτών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Οι αποφάσεις αριθ. 5/75 και 4/72 του Συμβουλίου συνδέσεως της 29ης Δεκεμβρίου που προσαρτώνται στον παρόντα κανονισμό, εφαρμόζονται από της ημερομηνίας ενάρξεως ισχύος του προσθέτου πρωτοκόλλου, όσον αφορά τις μεθόδους διοικητικής συνεργασίας  για την εφαρμογή των άρθρων 2 και 3 του προσθέτου πρωτοκόλλου της συμφωνίας συνδέσεως μεταξύ της Ευρωπαϊκής Οικονομικής Κοινότητος και της Τουρκίας και τον καθορισμό της εννοίας "προϊόντα καταγωγής" της Τουρκίας, για την εφαρμογή των διατάξεων του  παραρτήματος αριθ. 6 κεφάλαιο I του εν λόγω πρωτοκόλλου.  Το εδάφιο 1 εφαρμόζεται στην Κοινότητα υπό την αρχική της σύνθεση.   Άρθρο 2  Ο παρών κανονισμός αρχίζει να ισχύει την τρίτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα του τα μέρη και ισχύει άμεσα σε κάθε Κράτος μέλος.  Έγινε στις Βρυξέλλες, στις 5 Φεβρουαρίου 1973.  Για το Συμβούλιο Ο Πρόεδρος R. VAN ELSLANDE  (1) ΕΕ αριθ. 217 της 29.12.1964, σ. 3687/64.     ΑΠΟΦΑΣΗ ΤΟΥ ΣΥΜΒΟΥΛΙΟΥ ΣΥΝΔΕΣΕΩΣ αριθ. 5/72 περί των μεθόδων διοικητικής συνεργασίας για την εφαρμογή των άρθρων 2 και 3 του προσθέτου πρωτοκόλλου της συμφωνίας της Άγκυρας  ΤΟ ΣΥΜΒΟΥΛΙΟ ΣΥΝΔΕΣΕΩΣ,  Έχοντας υπόψη:  τη συμφωνία συνδέσεως μεταξύ της Ευρωπαϊκής Οικονομικής Κοινότητος και της Τουρκίας,  το πρόσθετο πρωτόκολλο που αναφέρεται στο άρθρο 1 παράγραφος 1 του προσωρινού πρωτοκόλλου, που προσαρτάται στην εν λόγω συμφωνία, και ιδίως στο άρθρο 4,  Εκτιμώντας:  ότι σύμφωνα με τις διατάξεις του τελεταίου αυτού άρθρου, οι μέθοδοι διοικητικής συνεργασίας για την εφαρμογή των άρθρων 2 και 3 του προσθέτου πρωτοκόλλου πρέπει να καθορισθούν λαμβανομένων υπόψη των μεθόδων που εθεσπίσθησαν για τις ανταλλαγές των  εμπορευμάτων μεταξύ των Κρατών μελών- ότι λαμβανομένης υπόψη της κτηθείσης εμπειρίας εντός της Κοινότητος στον τομέα των μεθόδων της διοικητικής συνεργασίας πρέπει να καθορισθούν μέθοδοι ανάλογοι προς εκείνες τις οποίες η Κοινότης είχε εφαρμόσει μέχρι το τέλος της μεταβατικής περιόδου η  οποία προβλέπεται στο άρθρο 8 της συνθήκης περί ιδρύσεως της Ευρωπαϊκής Οικονομικής Κοινότητος,  ΑΠΕΦΑΣΙΣΕ:   ΤΙΤΛΟΣ Ι Γενικότητες   Άρθρο 1  Τα εμπορεύματα τα οποία πληρούν τις απαιτούμενες προϋποθέσεις για την εφαρμογή των διατάξεων του προσθέτου πρωτοκόλλου περί προοδευτικής καταργήσεως, μεταξύ της Κοινότητος και της Τουρκίας, των δασμών και των ποσοτικών περιορισμών καθώς και  κάθε μέτρου ισοδυνάμου αποτελέσματος, γίνονται δεκτά με το ευεργέτημα των διατάξεων αυτών στα Κράτη μέλη ή την Τουρκία κατόπιν προσκομίσεως ενός δικαιολογητικού τίτλου εκδιδομένου αιτήσει του εξαγωγέως από τις τελωνειακές αρχές της Τουρκίας ή ενός  Κράτους μέλους.   Άρθρο 2  1. Όταν τα εμπορεύματα μεταφέρονται κατ' ευθείαν από ένα Κράτος μέλος στην Τουρκία ή από την Τουρκία σε ένα Κράτος μέλος, ο δικαιολογητικός τίτλος που προβλέπεται στο άρθρο 1, συνίσταται από το πιστοποιητικό κυκλοφορίας εμπορευμάτων A.TR.1.  Στις λοιπές περιπτώσεις, ο δικαιολογητικός αυτός τίτλος συνίσταται από το πιστοποιητικό κυκλοφορίας εμπορευμάτων A.TR.3.  2. Για την εφαρμογή των διατάξεων της παραγράφου 1, θεωρούνται ως κατ' ευθείαν μεταφερόμενα από ένα Κράτος μέλος στην Τουρκία ή από την Τουρκία σε ένα Κράτος μέλος:  α) τα εμπορεύματα των οποίων η μεταφορά πραγματοποιείται χωρίς χρησιμοποίηση άλλων εδαφών πλην εκείνων της Κοινότητος ή της Τουρκίας,  β) τα εμπορεύματα των οποίων η μεταφορά πραγματοποιείται με χρησιμοποίηση άλλων εδαφών πλην εκείνων της Κοινότητος ή της Τουρκίας ή με μεταφόρτωση εντός των εδαφών αυτών εφόσον η διέλευση δια των εδαφών αυτών ή η μεταφόρτωση πραγματοποιείται υπό την  κάλυψη ενιαίου τίτλου μεταφοράς εκδιδομένου στην Κοινότητα ή στην Τουρκία.   Άρθρο 3  Όταν το πιστοποιητικό κυκλοφορίας εμπορευμάτων A.TR.1 ή A.TR.3 αναφέρεται σε εμπορεύματα που παρήχθησαν εντός της Κοινότητος υπό τις προϋποθέσεις που προβλέπονται στο άρθρο 3 του προσθέτου πρωτοκόλλου πρέπει να φέρει ένδειξη εκ της οποίας να  προκύπτει η ιδιομορφία αυτή.   ΤΙΤΛΟΣ II Ειδικές διατάξεις του πιστοποιητικού κυκλοφορίας εμπορευμάτων A.TR.1   Άρθρο 4  1. Το πιστοποιητικό κυκλοφορίας εμπορευμάτων A.TR.1 θεωρείται κατά την εξαγωγή των εμπορευμάτων στα οποία αναφέρεται από τις τελωνειακές αρχές του Κράτους εξαγωγής. Τούτο τίθεται στη διάθεση του εξαγωγέως μόλις πραγματοποιηθεί ή εξασφαλισθεί η  πραγματική εξαγωγή.  Εξαιρετικώς, το πιστοποιητικό κυκλοφορίας εμπορευμάτων A.TR.1 δύναται ομοίως να θεωρηθεί μετά την εξαγωγή των εμπορευμάτων στα οποία αναφέρεται, όταν δεν εξεδόθη κατά την εξαγωγή αυτή, συνεπεία λάθους ή αθελήτου παραλείψεως. Στην περίπτωση αυτή, το  πιστοποιητικό φέρει ειδική μνεία που προσδιορίζει τους όρους υπό τους οποίους εθεωρήθη.  2. Το πιστοποιητικό κυκλοφορίας εμπορευμάτων A.TR.1 δύναται να θεωρηθεί μόνο στην περίπτωση κατά την οποία πρόκειται να αποτελέσει το δικαιολογητικό τίτλο για την εφαρμογή του προτιμησιακού καθεστώτος που προβλέπεται στο πρόσθετο πρωτόκολλο.   Άρθρο 5  Το πιστοποιητικό κυκλοφορίας εμπορευμάτων A.TR.1 πρέπει να προσκομίζεται εντός 3 μηνών από της ημερομηνίας θεωρήσεώς του από το Τελωνείο του Κράτους εισαγωγής όπου προσκομίζονται τα εμπορεύματα.   ΤΙΤΛΟΣ III Ειδικές διατάξεις του πιστοποιητικού κυκλοφορίας εμπορευμάτων A.TR.3   Άρθρο 6  Το πιστοποιητικό κυκλοφορίας εμπορευμάτων A.TR.3 εκδίδεται κατά την εξαγωγή των εμπορευμάτων στα οποία αναφέρεται από τις τελωνειακές αρχές του Κράτους εξαγωγής. Τίθεται στη διάθεση του εξαγωγέως μόλις πραγματοποιηθεί ή εξασφαλισθεί η  πραγματική εξαγωγή.  Σε καμία περίπτωση δεν είναι δυνατό να εκδοθεί πιστοποιητικό κυκλοφορίας εμπρευμάτων A.TR.3 μετά την εξαγωγή των εμπορευμάτων.  Το πιστοποιητικό κυκλοφορίας εμπορευμάτων A.TR.3 πρέπει να συντάσσεται κατά τρόπο που να επιτρέπει την εξακρίβωση της ταυτότητος των εμπορευμάτων στα οποία αναφέρεται κατά την εισαγωγή τους. Οι τελωνειακές αρχές του Κράτους εξαγωγής λαμβάνουν εξ άλλου  όλα τα μέτρα που κρίνουν αναγκαία για τη διευκόλυνση της εξακριβώσεως αυτής της ταυτότητος και κάνουν μνεία περί τούτου στο ίδιο το πιστοποιητικό.   Άρθρο 7  Το πιστοποιητικό κυκλοφορίας εμπορευμάτων Α.TR.3 πρέπει να προσκομίζεται στις τελωνειακές αρχές του Κράτους εισαγωγής εντός προθεσμίας έξι μηνών από της ημερομηνίας εκδόσεώς του. Τούτο ισχύει μόνο για τις ποσότητες των εμπορευμάτων που  προσκομίζονται στο εν λόγω Κράτος κατά τη διάρκεια της προθεσμίας αυτής.   ΤΙΤΛΟΣ IV Κοινές διατάξεις για τα πιστοποιητικά κυκλοφορίας εμπορευμάτων A.TR.1 και A.TR.3   Άρθρο 8  Τα πιστοποιητικά κυκλοφορίας εμπορευμάτων A.TR.1 και A.TR.3 πρέπει να συντάσσονται σε έντυπα των οποίων υποδείγματα προσαρτώνται στην παρούσα απόφαση. Συντάσσονται σε μία από τις γλώσσες στις οποίες έχει συνταχθεί η συμφωνία συνδέσεως και  σύμφωνα με τις διατάξεις του εσωτερικού δικαίου του Κράτους εξαγωγής. Τα πιστοποιητικά συντάσσονται στην τουρκική, συντάσσονται επίσης και σε μία από τις επίσημες γλώσσες της Κοινότητος. Συντάσσονται στη γραφομηχανή ή στο χέρι. Στην τελευταία αυτή  περίπτωση πρέπει να συμπληρώνονται με μελάνη και κεφαλαία τυπογραφικά γράμματα.  Οι διαστάσεις των πιστοποιητικών είναι 210 x 297 χιλιοστά. Ο χάρτης που θα χρησιμοποιηθεί είναι λευκού χρώματος, χωρίς μηχανικούς πολτούς εμπλουτισμένο με κόλλα για γραφή και βάρους τουλάχιστον 64 γραμμαρίων κατά μ 2. Φέρει έντυπη κυματοειδή διάταξη  χρώματος πρασίνου η οποία καθιστά εμφανή κάθε παραποίηση με μηχανικά ή χημικά μέσα.  Η εμπροσθία όψη κάθε πιστοποιητικού φέρει διαγώνια γραμμή που σχηματίζεται από τρεις ταινίες πλάτους 3 χιλιοστομέτρων η κάθε μία από την κάτω αριστερή γωνία έως την επάνω δεξιά γωνία. Η διαγώνια γραμμή των πιστοποιητικών κυκλοφορίας των εμπορευμάτων  A.TR.1 είναι κυανού χρώματος, ενώ εκείνη του πιστοποιητικού κυκλοφορίας των εμπορευμάτων A.TR.3 είναι χρώματος ερυθρού.  Τα Κράτη μέλη και η Τουρκία δύνανται να επιφυλάξουν σ' αυτά την εκτύπωση των πιστοποιητικών ή να αναθέσουν τη σχετική φροντίδα σε τυπογραφεία της εγκρίσεώς τους. Στην τελευταία αυτή περίπτωση πρέπει να γίνεται μνεία της εγκρίσεως αυτής σε κάθε έντυπο.  Κάθε πιστοποιητικό πρέπει να φέρει ένδειξη με το όνομα και τη διεύθυνση του τυπογραφείου ή σήμα που να επιτρέπει την εξακρίβωση της ταυτότητός του. Φέρει, επί πλέον, αριθμό σειράς που επιτρέπει την εξατομίκευσή του.   Άρθρο 9  Το πιστοποιητικό κυκλοφορίας εμπορευμάτων προσκομίζεται στις τελωνειακές αρχές του Κράτους εισαγωγής κατά τη διαδικασία που προβλέπεται από τη νομοθεσία του. Οι ανωτέρω αρχές έχουν την ευχέρεια να απαιτήσουν μετάφραση. Δύνανται εξ άλλου να  απαιτήσουν τη συμπλήρωση της διασαφήσεως εισαγωγής με μνεία του εισαγωγέως που να βεβαιώνει ότι τα εμπορεύματα πληρούν τις απαιτούμενες προϋποθέσεις για την εφαρμογή των διατάξεων του προσθέτου πρωτοκόλλου.   ΤΙΤΛΟΣ V Διάφορες διατάξεις   Άρθρο 10  Γίνονται δεκτά με το ευεργέτημα των διατάξεων του προσθέτου πρωτοκόλλου, των σχετικών με την προοδευτική κατάργηση μεταξύ της Κοινότητος και της Τουρκίας, των δασμών και ποσοτικών περιορισμών καθώς και κάθε μέτρου ισοδυνάμου αποτελέσματος,  χωρίς να απαιτείται προσκόμιση πιστοποιητικού κυκλοφορίας εμπορευμάτων A.TR.1 ή A.TR.3:  α) μόλις δηλωθούν ότι ανταποκρίνονται στις απαιτούμενες προϋποθέσεις για την εφαρμογή των διατάξεων αυτών και εφόσον δεν υφίσταται αμφιβολία όσον αφορά την ακρίβεια της δηλώσεως αυτής, τα αντικείμενα που υπόκεινται σε δασμούς, τα οποία συνοδεύουν τους  επιβάτες ή περιέχονται στις αποσκευές τους, εφόσον δεν πρόκειται για αντικείμενα που προορίζονται για εμπορικούς σκοπούς και εφόσον η συνολική αξία τους δεν υπερβαίνει τις 200 λογιστικές μονάδες- β) οι ταχυδρομικές αποστολές (περιλαμβανομένων και των ταχυδρομικών δεμάτων) που μεταφέρονται κατ' ευθείαν από το Κράτος εξαγωγής στο Κράτος εισαγωγής, εφόσον επί των συσκευασιών ή των συνοδευτικών εγγράφων δεν υπάρχει καμιά ένδειξη από την οποία να  προκύπτει ότι τα εμπορεύματα που περιέχουν δεν ανταποκρίνονται στις προϋποθέσεις που προβλέπονται στα άρθρα 2 και 3 του προσθέτου πρωτοκόλλου. Η ένδειξη αυτή συνίσταται σε μία κίτρινη ετικέτα όπως προβλέπεται στο πλαίσιο του καθεστώτος της κοινοτικής  διαμετακομίσεως, η οποία τίθεται σε όλες τις παρόμοιες περιπτώσεις από τις αρμόδιες αρχές του Κράτους εξαγωγής.   Άρθρο 11  Προκειμένου να εξασφαλισθεί η ορθή εφαρμογή των διατάξεων της παρούσης αποφάσεως τα Κράτη μέλη και η Τουρκία παρέχουν αμοιβαίως συνδρομή, μέσω των αντιστοίχων τελωνειακών τους διοικήσεων, για τον έλεγχο της αυθεντικότητος και κανονικότητος των  πιστοποιητικών.   Άρθρο 12  Η Τουρκία, τα Κράτη μέλη και η Κοινότης λαμβάνουν σε ό,τι αφορά το καθένα τα μέτρα που συνεπάγεται η εκτέλεση των διατάξεων της αποφάσεως.   Άρθρο 13  Τα υποδείγματα των πιστοποιητικών κυκλοφορίας των εμπορευμάτων A.TR.1 και A.TR.3 αποτελούν αναπόσπαστο τμήμα της παρούσης αποφάσεως.  Έγινε στις Βρυξέλλες, στις 29 Δεκεμβρίου 1972.  Για το Συμβούλιο συνδέσεως Ο Πρόεδρος E. M. J. A. SASSEN   I. ΕΜΠΟΡΕΥΜΑΤΑ ΓΙΑ ΤΑ ΟΠΟΙΑ ΔΥΝΑΤΑΙ ΝΑ ΕΚΔΟΘΕΙ ΠΙΣΤΟΠΟΙΗΤΙΚΟ ΚΥΚΛΟΦΟΡΙΑΣ A. TR. 3  1. Πιστοποιητικό κυκλοφορίας A. TR. 3 δύναται να εκδίδεται μόνο για εμπορεύματα τα οποία στη χώρα εξαγωγής υπάγονται σε μία από τις ακόλουθες κατηγορίες:  α) Εμπορεύματα παραγόμενα στη χώρα εξαγωγής, περιλαμβανομένων και εκείνων, τα οποία λαμβάνονται ή παράγονται, εν όλω ή εν μέρει από προϊόντα επί των οποίων εισεπράχθηκαν οι απαιτητοί δασμοί ή οι φορολογικές επιβαρύνσεις ισοδυνάμου αποτελέσματος και τα  οποία δεν έτυχαν ολικής ή μερικής επιστροφής των δασμών ή των επιβαρύνσεων αυτών- β) Εμπορεύματα σε ελεύθερη κυκλοφορία στη χώρα εξαγωγής (εμπορεύματα προερχόμενα από τρίτη χώρα, για τα οποία τηρήθηκαν οι διατυπώσεις εισαγωγής και εισεπράχθηκαν οι φορολογικές επιβαρύνσεις ισοδυνάμου αποτελέσματος και τα οποία δεν έτυχαν ολικής ή  μερικής επιστροφής των δασμών των επιβαρύνσεων αυτών)- γ) Εμπορεύματα λαμβανόμενα ή παραγόμενα στην χώρα εξαγωγής, και στη παραγωγή των οποίων υπεισήλθαν προϊόντα για τα οποία δεν εισέπραχθηκαν οι ισχύοντες δασμοί ή οι φορολογικές επιβαρύνσεις ισοδυνάμου αποτελέσματος ή τα οποία έτυχαν ολικής ή μερικής  επιστροφής των δασμών ή των επιβαρύνσεων αυτών, υπό τον όρον όμως ότι εισπράττεται όπου απαιτείται η προβλεπόμενη γι' αυτά συμψηφιστική εισφορά- Σημείωση: Η ένδειξη "Συμψηφιστική Εισφορά-Τουρκία" πρέπει να εμφανίζεται σε όλα τα πιστοποιητικά κυκλοφορίας A. TR. 3, για εμπορεύματα λαμβανόμενα ή παραγόμενα στην Κοινότητα από προϊόντα που προέρχονται από τρίτη χώρα, για τα οποία δεν εισεπράχθηκαν οι  απαιτητοί δασμοί και οι φορολογικές επιβαρύνσεις ισοδυνάμου αποτελέσματος στην Κοινότητα ή την Τουρκία.  δ) Εμπορεύματα εισαχθέντα αρχικά από Κράτος-μέλος της Συμφωνίας και τα οποία κατά την εξαγωγή υπάγονται σε μία από τις κατηγορίες α), β) ή γ) ανωτέρω- Σημείωση: Στην περίπτωση των εμπορευμάτων που εισήχθηκαν αρχικά στη χώρα εξαγωγής υπό την κάλυψη πιστοποιητικού κυκλοφορίας το οποίο φέρει στην ένδειξη "Συμψηφιστική Εισφορά-Τουρκία", το ή τα πιστοποιητικά κυκλοφορίας A. TR. 3, τα οποία εκδίδονται σε  αντικατάσταση αυτού, πρέπει επίσης να φέρουν την ένδειξη "Συμψηφιστική Εισφορά-Τουρκία".  2. Τα γεωργικά προϊόντα πρέπει επίσης να πληρούν τους συμπληρωματικούς περί καταγωγής όρους που προβλέπονται γι' αυτά.  3. Πιστοποιητικό κυκλοφορίας A. TR. 3 δεν πρέπει να εκδίδεται για εμπορεύματα:  α) Τα οποία σύμφωνα με τις ισχύουσες διατάξεις πρέπει να μεταφέρονται κατ' ευθείαν από τη χώρα εξαγωγής στη χώρα εισαγωγής- β) Τα οποία εισήχθηκαν αρχικά από τρίτη χώρα υπό προτιμησιακό τελωνειακό καθεστώς λόγω της χώρας καταγωγής τους ή του τόπου αποστολής.   II. ΠΕΔΙΟ ΕΦΑΡΜΟΓΗΣ ΤΟΥ ΠΙΣΤΟΠΟΙΗΤΙΚΟΥ ΚΥΚΛΟΦΟΡΙΑΣ A.TR. 3  Το πιστοποιητικό κυκλοφορίας A. TR. 3 δύναται να χρησιμοποιείται σε όλες τις περιπτώσεις όπου δεν δύναται να χρησιμοποιείται πιστοποιητικό κυκλοφορίας A. TR. 1 εκ του γεγονότος ότι τα  εμπορεύματα δεν μεταφέρονται κατ' ευθείαν από τη χώρα εξαγωγής στη χώρα εισαγωγής. Θεωρούνται ως μεταφερόμενα κατ' ευθείαν από τη χώρα εξαγωγής στη χώρα εισαγωγής:  α) Τα εμπορεύματα τα οποία μεταφέρονται άνευ διελεύσεως από τα εδάφη άλλων χωρών εκτός από εκείνα της Κοινότητος ή της Τουρκίας.  β) Τα εμπορεύματα τα οποία μεταφέρονται δια μέσου εδαφών άλλων από εκείνα της Κοινότητος ή της Τουρκίας ή μετά από μεταφόρτωση στα εδάφη αυτά, υπό τον όρο ότι η διέλευση μέσω των εδαφών αυτών ή η μεταφόρτωση καλύπτονται με ενιαίο μεταφορικό έγγραφο, που  εκδίδεται στην Κοινότητα ή την Τουρκία.  Ειδικώτερα, το πιστοποιητικό κυκλοφορίας A. TR. 3 δύναται να χρησιμοποιείται για εμπορεύματα εξαγόμενα από χώρα μέλος της Συμφωνίας σε χώρα μη μέλος της Συμφωνίας, από την οποία προβλέπεται να επανεξαχθούν στη συνέχεια σε χώρα μέλος της Συμφωνίας.   III. ΚΑΝΟΝΕΣ ΓΙΑ ΤΗ ΣΥΜΠΛΗΡΩΣΗ ΤΟΥ ΠΙΣΤΟΠΟΙΗΤΙΚΟΥ ΚΥΚΛΟΦΟΡΙΑΣ A. TR. 3.  1. Το πιστοποιητικό κυκλοφορίας A. TR. 3 συμπληρώνεται σε μία από τις γλώσσες, στις οποίες είναι διατυπωμένη η Συμφωνία και εκδίδεται σύμφωνα με την εσωτερική νομοθεσία της χώρας  εξαγωγής. Όταν το πιστοποιητικό συντάσσεται στη τουρκική, πρέπει επίσης να συντάσσεται και σε μία από τις επίσημες γλώσσες της Κοινότητος.  2. Το πιστοποιητικό κυκλοφορίας A. TR. 3 πρέπει να συντάσσεται στη γραφομηχανή ή με το χέρι. Στην τελευταία αυτή περίπτωση πρέπει να συμπληρώνεται με μελάνη και με κεφαλαία γράμματα. Δεν πρέπει να περιέχει διαγραφές ή πρόσθετες διορθώσεις. Οιαδήποτε  αλλαγή πρέπει να γίνεται με τη διαγραφή των λανθασμένων στοιχείων και με την προσθήκη των επιθυμητών διορθώσεων. Οιαδήποτε αλλαγή πρέπει να θεωρείται από το πρόσωπο που συμπλήρωσε το πιστοποιητικό και από την Τελωνειακή Αρχή.  3. Η "Δήλωση του εξαγωγέα" στη δεύτερη σελίδα του πιστοποιητικού κυκλοφορίας A. TR. 3 πρέπει να συμπληρώνεται πλήρως. Ειδικώτερα, ο τόπος φορτώσεως, η ημερομηνία αποστολής και η χώρα προορισμού κατά το χρόνο της εξαγωγής πρέπει να δηλώνονται.  4. Κάθε είδος που περιλαμβάνειται στο πιστοποιητικό κυκλοφορίας A. TR. 3 πρέπει να έχει προ αυτού αύξοντα αριθμό. Αμέσως μετά την τελευταία εγγραφή πρέπει να σύρεται οριζόντια γραμμή. Οι μη χρησιμοποιούμενοι χώροι πρέπει να διαγράφονται κατά τρόπο ώστε  να καθίσταται αδύνατη οιαδήποτε μεταγενέστερη προσθήκη.  5. Τα εμπορεύματα πρέπει να περιγράφονται σύμφωνα με τις εμπορικές συνήθειες και με επαρκείς λεπτομέρειες ώστε να εξασφαλίζεται η ευχερής εξακρίβωση της ταυτότητός τους. Η περιγραφή των εμπορευμάτων πρέπει να περιλαμβάνει και τον αριθμό της  εφαρμοζομένης για κάθε είδος δασμολογικής κλάσεως. Ο εξαγωγέας πρέπει να περιλαμβάνει στο πιστοποιητικό κυκλοφορίας A. TR. 3 όλα τα έγγραφα, όπως σχεδιαγράμματα, σχέδια, φωτογραφίες ή εμπορικές προδιαγραφές, κλπ., τα οποία δύνανται να διευκολύνουν την  εξακρίβωση της ταυτότητος. Εφόσον κρίνεται αναγκαίο, οι Τελωνειακές Αρχές της χώρας εξαγωγής θα προσαρτούν τα έγγραφα αυτά στο πιστοποιητικό κυκλοφορίας A. TR. 3.   IV. ΧΡΗΣΙΜΟΤΗΣ ΤΟΥ ΠΙΣΤΟΠΟΙΗΤΙΚΟΥ ΚΥΚΛΟΦΟΡΙΑΣ A. TR. 3  Με το πιστοποιητικό A. TR. 3 δύνανται τα περιγραφόμενα στο παρόν εμπορεύματα να τύχουν της προοδευτικής καταργήσεως των δασμών, των ποσοτικών περιορισμών και όλων των άλλων μέτρων ισοδύναμου  αποτελέσματος, όταν δεν υπάρχει καμιά αμφιβολία ότι τα πράγματι εισαγόμενα εμπορεύματα είναι τα περιγραφόμενα στο πιστοποιητικό κυκλοφορίας A. TR. 3. Εν τούτοις όταν το πιστοποιητικό κυκλοφορίας A. TR. 3 φέρει την ένδειξη "Συμψηφιστική Εισφορά-Τουρκία"  τα περιγραφόμενα σ' αυτό εμπορεύματα δεν θα τύχουν της προτιμησιακής μεταχειρίσεως στο Κράτος-μέλος της ΕΟΚ. Οι Τελωνειακές Αρχές της χώρας εισαγωγής δύνανται να ζητήσουν την υποβολή οιασδήποτε συμπληρωματικής αποδείξεως, εφόσον κρίνουν ότι υπάρχει  αμφιβολία ως προς την ταυτότητα των εμπορευμάτων, και δύνανται να αποκλείσουν τα εμπορεύματα από την προοδευτική κατάργηση των δασμών, των ποσοτικών περιορισμών και όλων των άλλων μέτρων ισοδυνάμου αποτελέσματος, εάν δεν προσκομισθούν ικανοποιητικές  αποδείξεις.   V. ΠΡΟΘΕΣΜΙΑ ΥΠΟΒΟΛΗΣ ΤΟΥ ΠΙΣΤΟΠΟΙΗΤΙΚΟΥ ΚΥΚΛΟΦΟΡΙΑΣ A. TR. 3  Το πιστοποιητικό κυκλοφορίας A. TR. 3 πρέπει να κατατίθεται στις Τελωνειακές Αρχές της χώρας εισαγωγής μέσα σε προθεσμία έξι μηνών από την ημερομηνία εκδόσεως. Ισχύει μόνο για τις ποσότητες  εμπορευμάτων που προσκομίζονται στη χώρα αυτή κατά τη διάρκεια των έξι αυτών μηνών.    ΑΠΟΦΑΣΗ ΤΟΥ ΣΥΜΒΟΥΛΙΟΥ ΣΥΝΔΕΣΕΩΣ Αριθ. 4/72 Περί του ορισμού της εννοίας "προϊόντα καταγωγής" της Τουρκίας για την εφαρμογή των διατάξεων του παραρτήματος αριθ. 6 κεφάλαιο I του προσθέτου πρωτοκόλλου της συμφωνίας της Αγκύρας  ΤΟ ΣΥΜΒΟΥΛΙΟ  ΣΥΝΔΕΣΕΩΣ,  Έχοντας υπόψη:  τη συμφωνία συνδέσεως μεταξύ της Ευρωπαϊκής Οικονομικής Κοινότητος και της Τουρκίας,  το πρόσθετο πρωτόκολλο που αναφέρεται στο άρθρο 1 παράγραφος I του προσωρινού πρωτοκόλλου που προσαρτάται στη συμφωνία αυτή και ιδίως το παράρτημα αριθ. 6, άρθρο 16,  Εκτιμώντας:  ότι βάσει των διατάξεων των άρθρων 31, 32 και 35 του προσθέτου πρωτοκόλλου τα γεωργικά προϊόντα καθώς και τα προϊόντα που υποβάλλονται κατά την εισαγωγή τους στην Κοινότητα σε ειδική ρύθμιση σαν συνέπεια της εφαρμογής της κοινής γεωργικής πολιτικής, δεν  δύναται να γίνουν δεκτά με το ευεργέτημα του προτιμησιακού καθεστώτος που προβλέπεται στο παράρτημα αριθ. 6, παρά μόνον εφόσον πληρούν τις προϋποθέσεις που αναφέρονται στα άρθρα 2 και 3 του πρωτοκόλλου αυτού- ότι εκτός ορισμένων προϊόντων για τα οποία γίνεται δεκτό ότι εκτήθησαν εξ ολοκλήρου στην Τουρκία, η υπαγωγή στο ευεργέτημα προτιμησιακού καθεστώτος των προϊόντων που αναφέρονται στην προηγούμενη παράγραφο εξαρτάται από την προϋπόθεση ότι αυτά είναι  καταγωγής Τουρκίας- ότι αφού ληφθεί υπόψη το ενδιαφέρον να ευνοηθεί η διάθεση των προϊόντων της τουρκικής γεωργίας, πρέπει να αποκλεισθούν από την έννοια των προϊόντων καταγωγής Τουρκίας, τα προϊόντα που εκτήθησαν δι' επεξεργασίας ή μεταποιήσεως εισαγομένων γεωργικών  προϊόντων- ότι αντιθέτως, ενδιαφέρει προκειμένου να μη θιγούν οι μεταποιητικές βιομηχανίες να προβλεφθεί ώστε η βοηθητική χρησιμοποίηση εισαγομένων προϊόντων στην επεξεργασία ή μεταποίηση εγχωρίων προϊόντων να μην εμποδίζει να θεωρηθούν τα παραχθέντα  προϊόντα ως καταγόμενα,  ΑΠΟΦΑΣΙΖΕΙ:   Άρθρο 1  Για την εφαρμογή του κεφαλαίου 1 του παραρτήματος αριθ. 6 του προσθέτου πρωτοκόλλου θεωρούνται ως "καταγόμενα προϊόντα" Τουρκίας:  α) τα προϊόντα του φυτικού βασιλείου τα συγκομιζόμενα στην Τουρκία,  β) τα ζώντα ζώα τα γεννώμενα και εκτρεφόμενα στην Τουρκία,  γ) τα προϊόντα τα προερχόμενα από ζώντα ζώα, τα οποία εκτρέφονται στην Τουρκία,  δ) τα προϊόντα της θήρας και αλιείας που ασκούνται στην Τουρκία,  ε) τα θαλάσσια προϊόντα τα εξαγόμενα από τη θάλασσα από τουρκικά πλοία,  στ) τα εμπορεύματα τα παραγόμενα στην Τουρκία δι' επεξεργασίας ή μεταποιήσεως των προϊόντων που αναφέρονται υπό α) έως ε), έστω και αν άλλα προϊόντα εισήχθησαν βοηθητικά στην παραγωγή τους, οποιαδήποτε και αν είναι η καταγωγή των προϊόντων αυτών.   Άρθρο 2  Οι επεξηγηματικές σημειώσεις αποτελούν αναπόσπαστο τμήμα της παρούσης αποφάσεως.  Έγινε στις Βρυξέλλες, στις 29 Δεκεμβρίου 1972.  Για το Συμβούλιο συνδέσεως Ο Πρόεδρος E. M. J. A. SASSEN  ΕΠΕΞΗΓΗΜΑΤΙΚΕΣ ΣΗΜΕΙΩΣΕΙΣ  Σημείωση 1 Η έκφραση "στην Τουρκία" καλύπτει ομοίως τα χωρικά ύδατα καθώς και τα ενεργούντα σε ανοικτή θάλασσα πλοία, συμπεριλαμβανομένων και των "πλοίων εργοστασίων" επί των οποίων πραγματοποιείται η μεταποίηση ή επεξεργασία των προϊόντων της αλιείας τους με την  επιφύλαξη ότι πληρούν όλες τις προϋποθέσεις που αναφέρονται στη σημείωση 4.  Σημείωση 2 Προκειμένου να καθορισθεί αν ένα εμπόρευμα είναι καταγωγής Τουρκίας δεν ερευνάται αν τα προϊόντα ενεργείας οι εγκαταστάσεις, οι μηχανές και τα εργαλεία που χρησιμοποιούνται για την παραγωγή του εμπορεύματος αυτού είναι ή μη καταγωγής τρίτων χωρών.  Σημείωση 3 Για τον καθορισμό της καταγωγής των γεωργικών προϊόντων, δεν λαμβάνεται υπόψη η πιθανή συσκευασία.  Σημείωση 4 Η έκφραση "τουρκικά πλοία" εφαρμόζεται μόνο για τα πλοία:  - τα οποία είναι νηολογημένα ή εγγεγραμμένα στην Τουρκία- - τα οποία φέρουν τη σημαία της Τουρκίας- - τα οποία ανήκουν κατά το ήμισυ τουλάχιστο σε υπηκόους της Τουρκίας ή σε εταιρία της οποίας η κυρία έδρα ευρίσκεται στην Τουρκία, της οποίας ο ή οι διαχειριστές, ο πρόεδρος του διοικητικού ή του εποπτικού συμβουλίου και η πλειοψηφία των μελών των  συμβουλίων αυτών είναι υπήκοοι της Τουρκίας και της οποίας εξ άλλου, όσον αφορά τις προσωπικές εταιρίες ή τις εταιρίες περιορισμένης ευθύνης, το ήμισυ τουλάχιστον του κεφαλαίου ανήκει στην Τουρκία, σε νομικά πρόσωπα δημοσίου δικαίου ή σε υπηκόους της  Τουρκίας- - των οποίων οι αξιωματικοί είναι στο σύνολό τους υπήκοοι της Τουρκίας- - και των οποίων το πλήρωμα αποτελείται κατ' αναλογία τουλάχιστον 75% υπό υπηκόους της Τουρκίας.  Σημείωση 5 Θεωρούνται ως "εισελθόντα βοηθητικώς" σε μία παραγωγή τα προϊόντα των οποίων η ποσότης δεν υπερβαίνει το 10% της ποσότητος των προϊόντων που αναφέρονται υπό α) έως ε) του άρθρου 1 της αποφάσεως.    I. ΕΜΠΟΡΕΥΜΑΤΑ ΓΙΑ ΤΑ ΟΠΟΙΑ ΔΥΝΑΤΑΙ ΝΑ ΕΚΔΟΘΕΙ ΠΙΣΤΟΠΟΙΗΤΙΚΟ ΚΥΚΛΟΦΟΡΙΑΣ   A. TR. 1 1. Πιστοποιητικό κυκλοφορίας A.TR.1 δύναται να εκδίδεται μόνο για εμπορεύματα τα οποία στην χώρα εξαγωγής υπάγονται σε μία από τις ακόλουθες κατηγορίες:  α) Εμπορεύματα παραγόμενα στη χώρα εξαγωγής, περιλαμβανομένων και εκείνων τα οποία λαμβάνονται ή παράγονται εν όλω ή εν μέρει από προϊόντα επί των οποίων εισεπράχθηκαν οι απαιτητοί δασμοί ή οι φορολογικές επιβαρύνσεις ισοδυνάμου αποτελέσματος και τα  οποία δεν έτυχαν ολικής ή μερικής επιστροφής των δασμών ή των επιβαρύνσεων αυτών- β) Εμπορεύματα σε ελεύθερη κυκλοφορία στη χώρα εξαγωγής, (εμπορεύματα προερχόμενα από τρίτη χώρα, για τα οποία τηρήθηκαν οι διατυπώσεις εισαγωγής και εισπράχθηκαν οι δασμοί ή οι φορολογικές επιβαρύνσεις ισοδυνάμου αποτελέσματος και τα οποία δεν έτυχαν  ολικής ή μερικής επιστροφής των δασμών ή των επιβαρύνσεων αυτών)- γ) Εμπορεύματα λαμβανόμενα ή παραγόμενα στη χώρα εξαγωγής και στην παραγωγή των υπεισήλθαν προϊόντα για τα οποία δεν εισέπραχθηκαν οι ισχύοντες δασμοί ή οι φορολογικές επιβαρύνσεις ισοδυνάμου αποτελέσματος ή τα οποία έτυχαν ολικής ή μερικής επιστροφής  των δασμών ή των επιβαρύνσεων αυτών, υπό τον όρον όμως ότι εισπράττεται, όπου απαιτείται, η προβλεπόμενη γι' αυτά συμψηφιστική εισφορά.  Σημείωση: Η ένδειξη "Συμψηφιστική Εισφορά-Τουρκία" πρέπει να εμφανίζεται σε όλα τα πιστοποιητικά κυκλοφορίας A.TR.1, για εμπορεύματα λαμβανόμενα ή παραγόμενα στην Κοινότητα από προϊόντα που προέρχονται από τρίτη χώρα, για τα οποία δεν εισεπράχθηκαν οι  απαιτητοί δασμοί και οι φορολογικές επιβαρύνσεις ισοδυνάμου αποτελέσματος στην Κοινότητα ή την Τουρκία.  δ) Εμπορεύματα εισαχθέντα αρχικά από Κράτος-μέλος της Συμφωνίας και τα οποία, κατά την εξαγωγή υπάγονται σε μία από τις κατηγορίες α), β) ή γ) ανωτέρω.  Σημείωση: Στην περίπτωση των εμπορευμάτων που εισήχθηκαν αρχικά στη χώρα εξαγωγής υπό την κάλυψη πιστοποιητικού κυκλοφορίας, το οποίο φέρει την ένδειξη "Συμψηφιστική Εισφορά-Τουρκία", ή τα πιστοποιητικά κυκλοφορίας A.TR. 1, τα οποία εκδίδονται σε  αντικατάσταση αυτού, πρέπει επίσης να φέρουν την ένδειξη "Συμψηφιστική Εισφορά-Τουρκία".  2. Τα γεωργικά προϊόντα πρέπει επίσης να πληρούν τους συμπληρωματικούς περί καταγωγής όρους που προβλέπονται γι' αυτά.  3. Πιστοποιητικό κυκλοφορίας A.TR.1 δεν πρέπει να εκδίδεται για εμπορεύματα τα οποία εισάγονται αρχικά από τρίτη χώρα υπό προτιμησιακό τελωνειακό καθεστώς, λόγω της χώρας καταγωγής τους ή του τόπου αποστολής.   II. ΠΕΔΙΟ ΕΦΑΡΜΟΓΗΣ ΤΟΥ ΠΙΣΤΟΠΟΙΗΤΙΚΟΥ ΚΥΚΛΟΦΟΡΙΑΣ A. TR. 1  Το πιστοποιητικό κυκλοφορίας A.TR.1 δύναται να χρησιμοποιείται μόνον εφόσον τα εμπορεύματα, στα οποία αναφέρεται, μεταφέρονται κατ' ευθείαν από τη χώρα εξαγωγής στη χώρα εισαγωγής.  Θεωρούνται ως μεταφερόμενα κατ' ευθείαν από τη χώρα εξαγωγής στη χώρα εισαγωγής:  α) Τα εμπορεύματα τα οποία μεταφέρονται άνευ διελεύσεως από τα εδάφη άλλων χωρών εκτός από εκείνα της Κοινότητος ή της Τουρκίας.  β) Τα εμπορεύματα τα οποία μεταφέρονται δια μέσου εδαφών άλλων από εκείνα της Κοινότητος ή της Τουρκίας ή μετά από μεταφόρτωση στα εδάφη αυτά, υπό τον όρον, ότι η διέλευση μέσω των εδαφών αυτών ή η μεταφόρτωση καλύπτονται με ενιαίο μεταφορικό έγγραφο,  που εκδίδεται στην Κοινότητα ή την Τουρκία.  Σημείωση: Πριν ζητηθεί η έκδοση πιστοποιητικού κυκλοφορίας A.TR.1 από τις Τελωνειακές Αρχές της Χώρας εξαγωγής, ο εξαγωγέας πρέπει να εξασφαλίσει την πραγματική κατ' ευθείαν μεταφορά των εμπορευμάτων στη χώρα εισαγωγής. Εμπορεύματα μη μεταφερόμενα κατ'  ευθείαν υποβάλλονται σε προτιμησιακή μεταχείριση μόνον όταν προσκομίζεται πιστοποιητικό κυκλοφορίας A.TR.3.   III. ΚΑΝΟΝΕΣ ΓΙΑ ΤΗ ΣΥΜΠΛΗΡΩΣΗ ΤΟΥ ΠΙΣΤΟΠΟΙΗΤΙΚΟΥ ΚΥΚΛΟΦΟΡΙΑΣ A. TR. 1.  1. Το πιστοποιητικό κυκλοφορίας A.TR.1 συμπληρώνεται σε μία από τις γλώσσες στις οποίες είναι διατυπωμένη η Συμφωνία και εκδίδεται σύμφωνα με την εσωτερική νομοθεσία της χώρας  εξαγωγής. Όταν το πιστοποιητικό συντάσσεται στην Τουρκική πρέπει επίσης να συντάσσεται και σε μία από τις επίσημες γλώσσες της Κοινότητος.  2. Το πιστοποιητικό κυκλοφορίας A.TR.1 πρέπει να συντάσσεται στη γραφομηχανή ή με το χέρι. Στην τελευταία αυτή περίπτωση πρέπει να συμπληρώνεται με μελάνη και με κεφαλαία γράμματα. Δεν πρέπει να περιέχει διαγραφές ή πρόσθετες διορθώσεις. Οιαδήποτε  αλλαγή πρέπει να γίνεται με τη διαγραφή των λανθασμένων στοιχείων και με την προσθήκη των επιθυμητών διορθώσεων. Οιαδήποτε αλλαγή πρέπει να θεωρείται από το πρόσωπο που συμπλήρωσε το πιστοποιητικό και από την Τελωνειακή Αρχή.  3. Κάθε είδος, που περιλαμβάνεται στο πιστοποιητικό κυκλοφορίας A.TR.1 πρέπει να έχει προ αυτού αύξοντα αριθμό. Αμέσως μετά την τελευταία εγγραφή πρέπει να σύρεται οριζόντια γραμμή. Οι μη χρησιμοποιούμενοι χώροι πρέπει να διαγράφονται κατά τρόπο ώστε να  καθίσταται αδύνατη οιαδήποτε μεταγενέστερη προσθήκη.  4. Τα εμπορεύματα πρέπει να περιγράφονται σύμφωνα με τις εμπορικές συνήθειες και με επαρκείς λεπτομέρειες ώστε να καθίσταται δυνατή η εξακρίβωση της ταυτότητός τους.  5. Ο εξαγωγέας ή ο μεταφορέας δύνανται να συμπληρώνουν το μέρος του πιστοποιητικού που προορίζεται για τη δήλωση του εξαγωγέα με αναφορά στο μεταφορικό έγγραφο. Συνιστάται επίσης όπως ο εξαγωγέας ή ο μεταφορέας αναφέρει στο μεταφορικό έγγραφο που  καλύπτει την αποστολή των εμπορευμάτων, τον αριθμό σειράς του πιστοποιητικού κυκλοφορίας A.TR.1.   IV. ΧΡΗΣΙΜΟΤΗΣ ΤΟΥ ΠΙΣΤΟΠΟΙΗΤΙΚΟΥ ΚΥΚΛΟΦΟΡΙΑΣ A.TR.1  Εφόσον χρησιμοποιείται κανονικά το πιστοποιητικό κυκλοφορίας A.TR. 1 επιτρέπει ώστε τα περιγραφόμενα σ' αυτό εμπορεύματα να τύχουν, στη χώρα εισαγωγής, της προοδευτικής καταργήσεως των δασμών, των  ποσοτικών περιορισμών και των λοιπών μέτρων ισοδυνάμου αποτελέσματος. Εν τούτοις όταν το πιστοποιητικό κυκλοφορίας φέρει την ένδειξη "Συμψηφιστική Εισφορά-Τουρκία" τα περιγραφόμενα σ' αυτό εμπορεύματα δεν υποβάλλονται στην προτιμησιακή μεταχείριση στα  Κράτη-μέλη της ΕΟΚ.  Οι Τελωνειακές Αρχές της χώρας εισαγωγής δύνανται εφόσον το κρίνουν αναγκαίο να ζητούν οιαδήποτε άλλη έγγραφο απόδειξη και ειδικώτερα μεταφορικά έγγραφα υπό την κάλυψη των οποίων τα εμπορεύματα έχουν αποσταλεί.   V. ΠΡΟΘΕΣΜΙΑ ΥΠΟΒΟΛΗΣ ΤΟΥ ΠΙΣΤΟΠΟΙΗΤΙΚΟΥ ΚΥΚΛΟΦΟΡΙΑΣ A. TR. 1  Το πιστοποιητικό κυκλοφορίας A. TR. 1 πρέπει να προσκομίζεται στο Τελωνείο της χώρας εισαγωγής, όπου έχουν προσκομισθεί τα εμπορεύματα, μέσα σε προθεσμία τριών μηνών από την ημερομηνία  εκδόσεως.